
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 327 

17 Μαρτίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Πρόσβαση του κοινού στις δημόσιες αρχές για πα¬ 
ροχή πληροφοριών σχετικά με το περιβάλλον, 
σε συμμόρφωση με τις διατάξεις της οδηγίας 
2003/4/ΕΚ «για την πρόσβαση του κοινού σε πε¬ 
ριβαλλοντικές πληροφορίες και για την κατάρ¬ 
γηση της οδηγίας 90/313/ΕΟΚ» του Συμβουλίου. 
Αντικατάσταση της υπ’ αριθμ. 77921/1440/1995 κοι¬ 
νής υπουργικής απόφασης (Β' 795). 1 

Αντικατάσταση του Παραρτήματος III του άρθρου 
8 της υπ’ αριθμ. 90364/2002 κοινής υπουργικής 
απόφασης «Πρόγραμμα ενημέρωσης και παρο¬ 
χής πληροφοριών προς τους καταναλωτές, σχε¬ 
τικά με την οικονομία καυσίμου και τις εκπομπές 
00 2 των προς εμπορία νέων επιβατηγών αυτοκι¬ 
νήτων» (Β'110), σε συμμόρφωση με τις διατάξεις 
της οδηγίας 2003/73/ΕΚ του Συμβουλίου της 24ης 


Ιουλίου 2003. 2 

Τροποποίηση απόφασης Συγκρότησης Γνωμοδοτι- 

κής Επιτροπής Μελετών (Γ.Ε.Μ.). 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 4 


Α ΠΟΦΑΣΕΙ Σ 

Αριθμ. Η.Π. 11764/653 (1) 


Πρόσβαση του κοινού στις δημόσιες αρχές για παροχή 
πληροφοριών σχετικά με το περιβάλλον, σε συμμόρ¬ 
φωση με τις διατάξεις της οδηγίας 2003/4/ΕΚ «για 
την πρόσβαση του κοινού σε περιβαλλοντικές πλη¬ 
ροφορίες και για την κατάργηση της οδηγίας 90/313/ 
ΕΟΚ» του Συμβουλίου. Αντικατάσταση της υπ’ αριθμ. 
77921/1440/1995 κοινής υπουργικής απόφασης (Β' 795) 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΔΙΚΑΙΟΣΥΝΗΣ 
Έχοντας υπόψη: 

1. Τις διατάξεις του άρθρου δεύτερου του ν. 2077/1992 
"Κύρωση Συνθήκης για την Ευρ. Ένωση ..." (ΦΕΚ 136/Α7 


1992) και τις διατάξεις του άρθρου 2 (παρ. 1ζ και 2) του 
ν. 1338/1983 "Εφαρμογή του Κοινοτικού Δικαίου" (ΦΕΚ 
Α' 34/1983), όπως τροποποιήθηκε με το άρθρο 6 του 
ν. 1440/1984 "Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρ. Τράπεζας 
Επενδύσεων κ.λπ." (ΦΕΚ Α' 70/1984) και του άρθρου 65 
του ν. 1892/1990 (ΦΕΚ Α' 101/1990). 

2. Τις διατάξεις του άρθρου 5 του ν. 2690/1999 « Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (Α'45), όπως τροποποιήθηκαν από τις δια¬ 
τάξεις του άρθρου 8 (παρ. 2) του ν. 2880/2001 (Α'9) και 
του άρθρου 11 (παρ. 2) του ν. 3230/2004 (Α'44). 

3. Τις διατάξεις του άρθρου 5 του ν. 1943/1991 «Εκ¬ 
συγχρονισμός της οργάνωσης και λειτουργίας της 
δημόσιας διοίκησης, αναβάθμιση του προσωπικού και 
άλλες συναφείς διατάξεις» (Α'50), όπως οι παράγραφοι 
10 και 13 αυτού τροποποιήθηκαν από τις διατάξεις του 
άρθρου δευτέρου ( παρ. 2β) του ν. 2690/1999 (Α'45) και 
η παράγραφος 7 του ίδιου άρθρου από τις διατάξεις 
του άρθρου 7 του ν. 3242/2004 (Α'102). 

4. Τις διατάξεις της υπ’αριθμ. ΔΙΣΚΠΟ/Φ.17/ΟΙΚ/17170/ 
2004 κοινή υπουργική απόφαση «Τρόπος καταβολής 
αποζημίωσης πολιτών για τη μη τήρηση προθεσμιών 
διεκπεραίωσης υποθέσεων από τη Διοίκηση» (Β'1226). 

5. Τις διατάξεις του ν. 2218/1994 «Ιδρυση Νομαρχιακής 
Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες 
διατάξεις» (ΦΕΚ Α' 90/1984), όπως συμπληρώθηκε με το 
ν. 2240/1994 «Συμπλήρωση διατάξεων για τη Νομαρχιακή 
Αυτοδιοίκηση κ.ά.» (ΦΕΚ Α' 153/1994). 

6. Την οδηγία 2003/4/ΕΚ του Συμβουλίου της 28ης 
Ιανουάριου 2003 «για την πρόσβαση του κοινού σε πε¬ 
ριβαλλοντικές πληροφορίες και για την κατάργηση της 
οδηγίας 90/313/ΕΟΚ» (ΕΕΙ_ 41/26/14.2.2003). 

7. Τις διατάξεις του άρθρου 90 του π.δ. 63/2005 «Κώ¬ 
δικας Νομοθεσίας για την Κυβέρνηση και Κυβερνητικά 
Όργανα» (Α' 98). 

8. Το γεγονός ότι από τις διατάξεις του διατάγματος 
αυτού, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 
Σκοπός 

Με την παρούσα απόφαση αποσκοπείται η αντικατά¬ 
σταση της υπ’ αριθμ. 77921/1440/1995 κοινής υπουργικής 
απόφασης «Ελεύθερη πρόσβαση του κοινού στις δημό¬ 
σιες αρχές για πληροφορίες σχετικά με το περιβάλλον» 
(Β'795) και η συμμόρφωση με τις διατάξεις της οδηγίας 
2003/4/ΕΚ του Συμβουλίου της 28ης Ιανουάριου 2003 
των Ευρωπαϊκών Κοινοτήτων «για την πρόσβαση του 
κοινού σε περιβαλλοντικές πληροφορίες και για την 
κατάργηση της οδηγίας 90/313/ΕΟΚ του Συμβουλίου» 
που έχει δημοσιευθεί στην Ελληνική γλώσσα στην Επί¬ 
σημη Εφημερίδα των Ευρωπαϊκών Κοινοτήτων (ΕΕΕ 
41/26/14.2.2003), ώστε με τον καθορισμό των βασικών 
μέτρων όρων και διαδικασιών : 

α) να κατοχυρώνεται το δικαίωμα πρόσβασης στις 
περιβαλλοντικές πληροφορίες που κατέχουν οι δημό¬ 
σιες αρχές ή για λογαριασμό των δημόσιων αρχών και 
να προσδιορίζονται οι βασικοί όροι και προϋποθέσεις 
καθώς και οι πρακτικές ρυθμίσεις για την άσκηση του 
δικαιώματος αυτού 

β) να διασφαλίζεται ότι, σε κάθε περίπτωση, οι πε¬ 
ριβαλλοντικές πληροφορίες διατίθενται σταδιακά και 
διαδίδονται στο κοινό, προκειμένου να επιτυγχάνεται 
η ευρύτερη δυνατή συστηματική διάθεση και διάδοσή 
τους στο κοινό, με τη χρήση ιδίως της τεχνολογίας 
των τηλεπικοινωνιών μέσω υπολογιστή ή/και με την 
ηλεκτρονική τεχνολογία, εφόσον υπάρχουν. 

Αρθρο 2 
Ορισμοί 

Για τους σκοπούς της παρούσας απόφασης νοούνται 
ως: 

1. «Περιβαλλοντική πληροφορία»: οποιαδήποτε πλη¬ 
ροφορία σε γραπτή, οπτική, ακουστική, ηλεκτρονική ή 
άλλη υλική μορφή, σχετικά με: 

α) την κατάσταση των στοιχείων του περιβάλλοντος, 
όπως ο αέρας και η ατμόσφαιρα, το νερό, το έδαφος, 
το χώμα, τα τοπία και οι φυσικές τοποθεσίες, συμπε¬ 
ριλαμβανομένων των υδροβιότοπων, των παράκτιων 
και των θαλάσσιων περιοχών, η βιοποικιλότητα και τα 
στοιχεία της, συμπεριλαμβανομένων των γενετικά τρο¬ 
ποποιημένων οργανισμών, και η αλληλεπίδραση μεταξύ 
των στοιχείων αυτών- 

β) παράγοντες, όπως οι ουσίες, η ενέργεια, ο θόρυβος, 
οι ακτινοβολίες ή τα απόβλητα, συμπεριλαμβανομένων 
των ραδιενεργών αποβλήτων, οι εκπομπές, οι απορ¬ 
ρίψεις και άλλες εκχύσεις στο περιβάλλον, που επη¬ 
ρεάζουν ή ενδέχεται να επηρεάσουν τα στοιχεία του 
περιβάλλοντος που αναφέρονται στο εδάφιο α. 

γ) μέτρα (συμπεριλαμβανομένων των διοικητικών 
μέτρων), όπως οι πολιτικές, η νομοθεσία, τα σχέδια, 
τα προγράμματα, οι περιβαλλοντικές συμφωνίες και 
οι δραστηριότητες που επηρεάζουν ή ενδέχεται να 
επηρεάσουν τα στοιχεία και τους παράγοντες που 
αναφέρονται στα εδάφια α και β, καθώς και μέτρα ή 
δραστηριότητες που αποσκοπούν στην προστασία των 
ως άνω στοιχείων- 

δ) εκθέσεις για την εφαρμογή της περιβαλλοντικής 
νομοθεσίας- 

ε) αναλύσεις κόστους-ωφέλειας και άλλες οικονομι¬ 
κές αναλύσεις και παραδοχές χρησιμοποιούμενες στο 


πλαίσιο των δραστηριοτήτων και των μέτρων που ανα- 
φέρονται στο εδάφιο γ και 

στ) την κατάσταση της ανθρώπινης υγείας και ασφά¬ 
λειας, συμπεριλαμβανομένης της ενδεχόμενης ρύπανσης 
της τροφικής αλυσίδας, τις συνθήκες της ανθρώπινης 
διαβίωσης, τις τοποθεσίες και τα οικοδομήματα πολι¬ 
τισμικού ενδιαφέροντος στο μέτρο που επηρεάζονται 
ή ενδέχεται να επηρεασθούν από την κατάσταση των 
στοιχείων του περιβάλλοντος που αναφέρονται στο 
εδάφιο α ή, μέσω των στοιχείων αυτών, από τα θέματα 
που αναφέρονται στα εδάφια β και γ. 

2. «Δημόσια αρχή»: 

α) η Κυβέρνηση και τα Κυβερνητικά όργανα, οι δημό¬ 
σιες υπηρεσίες, οι Οργανισμοί Τοπικής Αυτοδιοίκησης 
και τα νομικά πρόσωπα δημοσίου δικαίου, συμπεριλαμ¬ 
βανομένων των δημόσιων συμβουλευτικών φορέων, σε 
εθνικό, περιφερειακό ή τοπικό επίπεδο- 

β) οποιοδήποτε φυσικό ή νομικό πρόσωπο που εκτε- 
λεί δημόσια διοικητικά καθήκοντα δυνάμει του εθνικού 
δικαίου (Νομικό Πρόσωπο Ιδιωτικού Δικαίου ΝΠΙΔ), συ¬ 
μπεριλαμβανομένων ειδικών αρμοδιοτήτων, δραστηριο¬ 
τήτων ή υπηρεσιών σχετικών με το περιβάλλον και 

γ) οποιοδήποτε φυσικό ή νομικό πρόσωπο που ασκεί 
καθήκοντα ή αρμοδιότητες δημόσιας αρχής, ή παρέχει 
δημόσιες υπηρεσίες, σχετικά με το περιβάλλον, υπό τον 
έλεγχο φορέα ή προσώπου που εμπίπτει στα εδάφια α 
ή β, εξαιρουμένων των οργάνων που ασκούν δικαστική 
ή νομοθετική εξουσία. 

3. «Πληροφορίες που κατέχει δημόσια αρχή»: περι¬ 
βαλλοντικές πληροφορίες που βρίσκονται στην κατοχή 
δημόσιας αρχής, οι οποίες προέρχονται ή λαμβάνονται 
από την εν λόγω αρχή. 

4. «Πληροφορίες που κατέχονται για λογαριασμό δη¬ 
μόσιας αρχής»: περιβαλλοντικές πληροφορίες οι οποίες 
βρίσκονται στην υλική κατοχή φυσικού ή νομικού προ¬ 
σώπου για λογαριασμό δημόσιας αρχής. 

5. «Αϊτών»: το φυσικό ή νομικό πρόσωπο που ζητεί 
περιβαλλοντικές πληροφορίες. 

6. «Κοινό»: ένα ή περισσότερα φυσικά ή νομικά πρόσω¬ 
πα και, σύμφωνα με τις κείμενες διατάξεις ή πρακτικές, 
οι ενώσεις, οι οργανώσεις εκπροσώπησής τους. 

Αρθρο 3 

Διαδικασία άσκησης του δικαιώματος πρόσβασης 
σε πληροφορίες 

1. Κάθε φυσικό ή νομικό πρόσωπο έχει δικαίωμα ύστε¬ 
ρα από γραπτή αίτησή του στις δημόσιες αρχές να 
λαμβάνει γνώση ή /και να ζητά τη χορήγηση πληροφο¬ 
ριών σχετικά με το περιβάλλον χωρίς να επικαλείται 
την ύπαρξη εννόμου συμφέροντος. 

2. Η δημόσια αρχή προς την οποία υποβάλλεται η αί¬ 
τηση, χορηγεί στον αιτούντα απόδειξη παραλαβής στην 
οποία περιλαμβάνεται ο οικείος αριθμός πρωτοκόλλου, 
η προθεσμία εντός της οποίας υφίσταται η υποχρέωση 
για παροχή πληροφοριών καθώς και η επισήμανση της 
δυνατότητας άσκησης των δικαιωμάτων που προβλέ- 
πονται στο άρθρο 6. 

3. Οι δημόσιες αρχές με την επιφύλαξη του άρθρου 
4 και λαμβάνοντας υπόψη τυχόν προθεσμίες που θέτει 
ο αϊτών, υποχρεούνται να απαντούν εγγράφως στις 
αιτήσεις και να παρέχουν τις αιτούμενες πληροφορίες 
που κατέχονται από τις ίδιες ή για λογαριασμό τους 
μέσα σε προθεσμία: 

α) είκοσι (20) ημερών από την ημερομηνία παραλαβής 
της σχετικής αίτησης 

β) δύο (2) μηνών από την ημερομηνία παραλαβής της 
αίτησης, εάν, λόγω του όγκου και της πολυπλοκότητας 
των αιτουμένων πληροφοριών, δεν καθίσταται δυνατόν 
να τηρηθεί η αναφερόμενη στο εδάφιο α προθεσμία 
των 20 ημερών. Σε αυτές τις περιπτώσεις, ο αϊτών ενη¬ 
μερώνεται το ταχύτερο δυνατόν, και οπωσδήποτε πριν 
από τη λήξη της προθεσμίας των 20 ημερών, για οποια¬ 
δήποτε τυχόν παράταση καθώς και για τους λόγους 
που την υπαγορεύουν. 

Υπέρβαση των προθεσμιών της παραγράφου αυτής 
συγχωρείται σε περίπτωση ανωτέρας βίας, καθώς και 
όταν ο αϊτών επικαλείται τη συνδρομή γεγονότων γνω¬ 
στών στη δημόσια αρχή. 

4. Αν η αίτηση υποβληθεί σε αναρμόδια αρχή, η αρχή 
αυτή οφείλει, μέσα σε τρεις (3) ημέρες να την διαβιβάσει 
στην αρμόδια και να γνωστοποιήσει τούτο στον ενδια¬ 
φερόμενο. Στην περίπτωση αυτή η προθεσμία αρχίζει 
από τότε που περιήλθε η αίτηση στην αρμόδια αρχή. 
Για υποθέσεις αρμοδιότητας περισσοτέρων αρχών, οι 
προθεσμίες της παραγράφου 3 παρατείνονται κατά 
οκτώ(8) ακόμη ημέρες. 

5. Εάν κάποιο αίτημα δεν μπορεί να διεκπεραιωθεί 
λόγω αντικειμενικής αδυναμίας, ειδικά αιτιολογημένης, η 
αρμόδια αρχή οφείλει, μέσα σε τρεις (3) ημέρες πριν την 
εκπνοή της προθεσμίας, να γνωστοποιήσει εγγράφως 
στον αιτούντα :α) τους λόγους της καθυστέρησης, β) 
τον υπάλληλο που έχει αναλάβει την υπόθεση για την 
παροχή των πληροφοριών και γ) κάθε άλλη χρήσιμη 
πληροφορία. 

6. Σε περίπτωση που η αίτηση διατυπώνεται κατά 
τρόπο υπερβολικά αόριστο, η δημόσια αρχή ζητά από 
τον αιτούντα, το συντομότερο δυνατό, και το αργότερο 
εντός της προθεσμίας που προβλέπεται στην παρά¬ 
γραφο 3 εδάφιο α, να διευκρινίσει την αίτηση και του 
παρέχει τη συνδρομή της προς τούτο, π.χ. παρέχοντας 
πληροφορίες σχετικά με τη χρησιμοποίηση των δημόσι¬ 
ων αρχείων που αναφέρονται στο εδάφιο γ της παρα¬ 
γράφου 9. Οι δημόσιες αρχές δύνανται, κατά περίπτωση, 
να απορρίπτουν αιτιολογημένα την αίτηση δυνάμει της 
παραγράφου 1 (εδάφιο α) του άρθρου 4. 

7. Εάν ο αϊτών ζητά από δημόσια αρχή περιβαλλοντι¬ 
κές πληροφορίες με συγκεκριμένη μορφή ή μορφότυπο 
(συμπεριλαμβανομένων των αντιγράφων), η δημόσια 
αρχή ικανοποιεί το αίτημά του, εκτός των περιπτώσεων 
κατά τις οποίες: 

α) είναι ήδη προσιτές στο κοινό με άλλη μορφή ή 
μορφότυπο, ιδίως δυνάμει του άρθρου 7, που καθιστά 
εύκολη την πρόσβαση των αιτούντων, ή 

β) κρίνεται εύλογο για τη δημόσια αρχή να χορη¬ 
γήσει τις πληροφορίες αυτές με άλλη μορφή ή μορ¬ 
φότυπο, οπότε οφείλει να αναφέρει τους λόγους για 
τους οποίους τις παρέχει με τη συγκεκριμένη μορφή 
ή μορφότυπο. 

Γ ια την εφαρμογή της παραγράφου αυτής, οι δημόσιες 
αρχές καταβάλλουν κάθε εύλογη προσπάθεια ώστε οι 
περιβαλλοντικές πληροφορίες που κατέχονται από τις 
ίδιες ή για λογαριασμό τους να παρέχονται με μορφή 
ή μορφότυπο που επιτρέπει την εύκολη αναπαραγωγή 
και πρόσβαση με τεχνολογίες επικοινωνιών μέσω υπο¬ 
λογιστή ή με άλλα ηλεκτρονικά μέσα. 


Οι λόγοι για τους οποίους απορρίπτεται εν άλω ή 
εν μέρει το αίτημα παροχής των πληροφοριών αυτών, 
με τη μορφή ή το μορφότυπο που ζητήθηκε, γνωστο¬ 
ποιούνται στον αιτούντα εντός της προθεσμίας που 
αναφέρεται στην παράγραφο 3 εδάφιο α. 

8. Το δικαίωμα πρόσβασης σε πληροφορίες ασκείται 
με επιτόπια μελέτη ή με τη χορήγηση αντιγράφου εκτός 
εάν η αναπαραγωγή του μπορεί να βλάψει το πρωτό¬ 
τυπο. Η σχετική δαπάνη αναπαραγωγής βαρύνει τον 
αιτούντα, με την επιφύλαξη εφαρμογής του άρθρου 5 
της παρούσας απόφασης. 

9. Γ ια την ευχερή άσκηση του δικαιώματος πρόσβα- 
σης: 

α) οι υπάλληλοι οφείλουν να υποστηρίζουν το κοινό 
στην αναζήτηση πρόσβασης σε πληροφορίες- 

β) οι κατάλογοι των δημόσιων αρχών πρέπει να είναι 
προσιτοί στο κοινό και 

γ) οι δημόσιες αρχές υποχρεούνται να προβαίνουν 
στις αναγκαίες πρακτικές ρυθμίσεις όπως: 

- στον καθορισμό των υπευθύνων ενημέρωσης, 

- στην καθιέρωση και διατήρηση χώρων για την εξέ¬ 
ταση των αιτούμενων πληροφοριών, 

- στη δημιουργία μητρώων ή καταλόγων περιβαλλο¬ 
ντικών πληροφοριών που κατέχουν οι αρχές αυτές ή 
των κέντρων ενημέρωσης, με σαφείς αναφορές για το 
πού μπορούν να βρεθούν οι πληροφορίες αυτές. 

Οι δημόσιες αρχές ενημερώνουν με κάθε πρόσφορο 
μέσο το κοινό σχετικά με τα δικαιώματά του σύμφωνα 
με την παρούσα απόφαση και παρέχουν στον κατάλλη¬ 
λο βαθμό, πληροφορίες, καθοδήγηση και συμβουλές. 

Άρθρο 4 

Προϋποθέσεις απορρίψεων αιτήσεων-Εξαιρέσεις 

1. Η αρμόδια αρχή προς την οποία υποβάλλεται η αίτη¬ 
ση έχει τη δυνατότητα απόρριψης της αίτησης για πα¬ 
ροχή περιβαλλοντικών πληροφοριών όταν η αίτηση: 

α) είναι εμφανώς παράλογη ή διατυπώνεται κατά 
τρόπο υπερβολικά αόριστο λαμβανομένου υπόψη του 
άρθρου 3 (παρ. 6), είναι ακατάληπτη, προδήλως αβάσιμη 
ή επαναλαμβάνεται κατά τρόπο καταχρηστικό. 

β) αφορά ημιτελές υλικό ή ημιτελή έγγραφα και δεδο¬ 
μένα. Στη περίπτωση αυτή η δημόσια αρχή αναφέρει το 
όνομα της αρχής που ετοιμάζει το υλικό και τον εκτιμώ- 
μενο χρόνο που χρειάζεται για την ολοκλήρωσή του. 

γ) αφορά εσωτερικές επικοινωνίες- ανακοινώσεις των 
δημόσιων αρχών λαμβανομένου υπόψη του δημόσιου 
συμφέροντος που εξυπηρετείται από τη δημοσιοποίηση 
των πληροφοριών αυτών. 

2. Οι δημόσιες αρχές μπορούν να απορρίψουν τις αι¬ 
τήσεις για περιβαλλοντικές πληροφορίες εάν η δημο¬ 
σιοποίηση των πληροφοριών αυτών θα μπορούσε να 
επηρεάσει αρνητικά: 

α) τον εμπιστευτικό χαρακτήρα των συνόδων του 
Υπουργικού Συμβουλίου και των διαδικασιών των δη¬ 
μόσιων αρχών, σύμφωνα με τις κείμενες διατάξεις 

β) τις διεθνείς σχέσεις, τη δημόσια ασφάλεια ή την 
εθνική άμυνα- 

γ) τη λειτουργία της δικαιοσύνης, την δυνατότητα 
κάθε προσώπου για δίκαιη δίκη ή τη δυνατότητα μιας 
δημόσιας αρχής να διεξαγάγει έρευνα ποινικού ή πει¬ 
θαρχικού χαρακτήρα- 

δ) τον εμπιστευτικό χαρακτήρα εμπορικών ή βιομηχα¬ 
νικών πληροφοριών, όταν προβλέπεται από τις κείμενες 
διατάξεις, προκειμένου να προστατευθεί θεμιτό οικο¬ 
νομικό συμφέρον, συμπεριλαμβανομένου του δημόσιου 
συμφέροντος για την τήρηση του εμπιστευτικού χαρα¬ 
κτήρα των στατιστικών στοιχείων και του φορολογικού 
απορρήτου- 

ε) τα δικαιώματα πνευματικής ιδιοκτησίας- 
στ) τον εμπιστευτικό χαρακτήρα των προσωπικών 
δεδομένων ή/και αρχείων που αφορούν φυσικό πρό¬ 
σωπο όταν το εν λόγω πρόσωπο δεν έχει συναινέσει 
στην δημοσιοποίηση των πληροφοριών, σύμφωνα με τα 
προβλεπόμενα στις κείμενες διατάξεις 
ζ) τα συμφέροντα προστασίας οιουδήποτε προσώπου 
το οποίο έχει δώσει τις αιτούμενες πληροφορίες εθε¬ 
λουσίως χωρίς να του επιβάλλεται ή να είναι δυνατό να 
του επιβληθεί νομική υποχρέωση, εκτός εάν το συγκε¬ 
κριμένο πρόσωπο έχει συναινέσει στην δημοσιοποίηση 
των εν λόγω πληροφοριών- 
η) την προστασία του περιβάλλοντος στο οποίο ανα- 
φέρονται οι ως άνω πληροφορίες, όπως ο εντοπισμός 
σπάνιων ειδών. 

3. Οι λόγοι απόρριψης που αναφέρονται στις παρα¬ 
γράφους 1 και 2 ερμηνεύονται συσταλτικά, λαμβανομέ- 
νου υπόψη, για τη συγκεκριμένη περίπτωση, του δημό¬ 
σιου συμφέροντος που εξυπηρετεί η δημοσιοποίηση 
των πληροφοριών. Σε κάθε συγκεκριμένη περίπτωση, 
το δημόσιο συμφέρον που εξυπηρετεί η δημοσιοποίη¬ 
ση των πληροφοριών σταθμίζεται συγκριτικά προς το 
συμφέρον που εξυπηρετεί η άρνηση. Οι δημόσιες αρχές 
δεν μπορούν, δυνάμει της παραγράφου 2 εδάφια α), δ), 
στ), ζ) και η), να προβαίνουν στην απόρριψη αιτήσεων 
που αφορούν πληροφορίες σχετικά με εκπομπές στο 
περιβάλλον. 

Για την εφαρμογή του εδαφίου στ) της παραγράφου 
2, οι δημόσιες αρχές μεριμνούν για την τήρηση των 
απαιτήσεων των διατάξεων του ν. 2472/1997 (Α'50), που 
έχει εκδοθεί σε συμμόρφωση με τις διατάξεις της οδη¬ 
γίας 95/46/ΕΚ του Ευρωπαϊκού Κοινοβουλίου και του 
Συμβουλίου, της 24ης Οκτωβρίου 1995, σχετικά με την 
προστασία των φυσικών προσώπων έναντι της επεξερ¬ 
γασίας δεδομένων προσωπικού χαρακτήρα και για την 
ελεύθερη κυκλοφορία των δεδομένων αυτών. 

4. Τα Υπουργεία Εσωτερικών, Δημόσιας Διοίκησης και 
Αποκέντρωσης και ΠΕΧΩΔΕ μπορούν να καταρτίζουν 
κατάλογο κριτηρίων, προσπελάσιμο από το κοινό, βάσει 
των οποίων η αρμόδια αρχή μπορεί να αποφασίζει τον 
τρόπο εξέτασης των αιτήσεων. 

5. Περιβαλλοντικές πληροφορίες που κατέχονται από 
τις δημόσιες αρχές ή για λογαριασμό τους και οι οποίες 
έχουν ζητηθεί από τον αιτούντα, παρέχονται εν μέρει 
όταν είναι δυνατόν να διαχωρισθούν οι πληροφορίες 
που εμπίπτουν στο πεδίο εφαρμογής της παραγράφου 
1 εδάφια δ) και ε) ή της παραγράφου 2 από το υπόλοιπο 
των αιτούμενων πληροφοριών. 

6. Η άρνηση παροχής, συνολικά ή εν μέρει, των αι- 
τούμενων πληροφοριών κοινοποιείται στον αιτούντα 
εγγράφως ή ηλεκτρονικά, εντός της προθεσμίας του 
άρθρου 3 παράγραφος 3 εδάφιο α) ή, κατά περίπτωση, 
εδάφιο β). Η κοινοποίηση πρέπει να αναφέρει τους λό¬ 
γους της απόρριψης και να περιλαμβάνει πληροφορίες 
σχετικά με τη ένδικη προστασία που προβλέπεται στο 
άρθρο 6 της παρούσας απόφασης. 


Αρθρο 5 
Τέλη 

1. Η πρόσβαση στα δημόσια αρχεία ή καταλόγους που 
καταρτίζονται και τηρούνται σύμφωνα με τις διατάξεις 
του άρθρου 3 παράγραφος 9 και η επιτόπια εξέταση 
αιτούμενων πληροφοριών είναι δωρεάν. 

2. Με κοινή απόφαση των Υπουργών ΠΕΧΩΔΕ και Οι¬ 
κονομίας και Οικονομικών είναι δυνατόν να επιβληθούν 
τέλη για την παροχή περιβαλλοντικών πληροφοριών. Τα 
τέλη αυτά δεν θα υπερβαίνουν ένα εύλογο ποσό. 

3. Σε περίπτωση επιβολής τέλους, οι δημόσιες αρχές 
δημοσιεύουν και διαθέτουν στους αιτούντες πίνακα αυ¬ 
τών των τελών καθώς και πληροφορίες όσον αφορά τις 
συνθήκες υπό τις οποίες ένα τέλος μπορεί να επιβληθεί 
ή να αρθεί. 

Αρθρο 6 

Ένδικη προστασία 

Σε περίπτωση που ο αϊτών θεωρεί ότι η δημόσια αρχή 
α) αγνόησε την αίτησή του για παροχή πληροφοριών, 
λόγω παρέλευσης των προθεσμιών της παραγράφου 
3 του άρθρου 3 (έμμεση απόρριψη), ή β) απέρριψε την 
αίτησή του αδικαιολόγητα (πλήρως ή εν μέρει) ή γ) απά¬ 
ντησε πλημμελώς ή δ) δεν αντιμετώπισε το αίτημά του 
σύμφωνα με τις διατάξεις του άρθρου 3, δικαιούται: 

1) Να ασκήσει το δικαίωμα αποζημίωσης, λόγω υπέρ¬ 
βασης των προθεσμιών που προβλέπονται στην παρά¬ 
γραφο 3 του άρθρου 3 (έμμεση απόρριψη), ενώπιον της 
Ειδικής Επιτροπής της παραγράφου 13 του άρθρου 5 
του ν. 1943/1991 όπως ισχύει, κατά τα οριζόμενα στις 
παραγράφους 7, 8, 9 και 10 του εν λόγω άρθρου, όπως 
ισχύουν. 

2) Να ασκήσει αγωγή αποζημίωσης ενώπιον του αρμο¬ 
δίου Δικαστηρίου σύμφωνα με τις περί αστικής ευθύνης 
διατάξεις. Το δικαίωμα αυτό έχουν και οι τρίτοι οι οποίοι 
ενδεχομένως ζημιώνονται από τη δημοσιοποίηση των 
πληροφοριών. 

3) Να ασκήσει ενδικοφανή προσφυγή ενώπιον της 
Ειδικής Επιτροπής της παραγράφου 13 του άρθρου 5 
του ν. 1943/1991 όπως ισχύει, κατά τα οριζόμενα στις 
παραγράφους 7, 8, 9 και 10 του εν λόγω άρθρου, όπως 
ισχύουν, για την τροποποίηση ή επανεξέταση των πρά¬ 
ξεων ή παραλείψεων της δημόσιας αρχής. 

3.1) Η ενδικοφανής προσφυγή ασκείται μέσα σε προ¬ 
θεσμία τριάντα (30) ημερών από την κοινοποίηση στον 
αιτούντα της απάντησης της δημόσιας αρχής ή από την 
ημερομηνία παρέλευσης των προθεσμιών της παραγρά¬ 
φου 3 του άρθρου 3, (έμμεση απόρριψη). 

3.2) Πριν την έκδοση απόφασης επί της ενδικοφανούς 
προσφυγής, η Ειδική Επιτροπή του ΥΠΕΣΔΑ ή της Περι¬ 
φέρειας, μπορεί να ζητά τη γνώμη της αρμόδιας κατά 
περίπτωση Υπηρεσίας Περιβάλλοντος του ΥΠΕΧΩΔΕ ή 
της Περιφέρειας, επί θεμάτων ουσίας της ενδικοφανούς 
προσφυγής. 

3.3) Η απόφαση της Ειδικής Επιτροπής επί της ενδικο- 
φανούς προσφυγής γνωστοποιείται στον προσφεύγοντα 
μέσα σε προθεσμία 45 ημερών από την άσκησή της. 

3.4) Οι αποφάσεις της Ειδικής Επιτροπής επί των εν- 
δικοφανών προσφυγών κοινοποιούνται στην αρμόδια 
Υπηρεσία για Διεθνή και Ευρωπαϊκά θέματα του ΥΠΕ¬ 
ΧΩΔΕ, προκειμένου να συνταχθούν οι σχετικές εκθέσεις 
εφαρμογής των διατάξεων της παρούσας απόφασης, 

σύμφωνα με τις προβλέψεις του άρθρου 9 (παρ. 2) αυ¬ 
τής. 

3.5) Κατά της απόφασης της Ειδικής Επιτροπής επί 
της ενδικοφανούς προσφυγής, ο ενδιαφερόμενος έχει 
το δικαίωμα να ασκήσει προσφυγή ουσίας ενώπιον του 
αρμόδιου Τριμελούς Διοικητικού Πρωτοδικείου. 

Σε περίπτωση που παρέλθει η ανωτέρω προθεσμία 
των 45 ημερών, η προσφυγή ουσίας ενώπιον του αρ¬ 
μόδιου Τριμελούς Διοικητικού Πρωτοδικείου ασκείται 
κατά της τεκμαιρόμενης, από την πάροδο της ως άνω 
προθεσμίας, απόρριψης της ενδικοφανούς προσφυγής 

3.6) Οι αποφάσεις των Δικαστηρίων είναι δεσμευτικές 
για τη δημόσια αρχή που κατέχει την πληροφορία, με 
την έννοια ότι η εν λόγω αρχή υποχρεούται στην εφαρ¬ 
μογή των ως άνω αποφάσεων σχετικά με την παροχή 
της αιτηθείσας πληροφορίας την οποία άμεσα ή έμμεσα 
είχε αρχικά απορρίψει. 

Αρθρο 7 

Διάδοση των περιβαλλοντικών πληροφοριών 

1. Οι δημόσιες αρχές οργανώνουν τις περιβαλλοντικές 
πληροφορίες της αρμοδιότητάς τους που κατέχουν 
καθώς και αυτών που κατέχουν ή κατέχονται για λογα¬ 
ριασμό τους με σκοπό την ενεργητική και συστηματική 
διάδοσή τους, ιδίως με την τεχνολογία επικοινωνιών 
μέσω υπολογιστή ή/και την ηλεκτρονική τεχνολογία, 
εφόσον υπάρχουν. Οι πληροφορίες που παρέχονται με 
την τεχνολογία επικοινωνιών μέσω υπολογιστή ή/και την 
ηλεκτρονική τεχνολογία δεν είναι υποχρεωτικό να περι¬ 
λαμβάνουν στοιχεία που έχουν συγκεντρωθεί πριν από 
την έναρξη ισχύος της παρούσας, εκτός αν τα στοιχεία 
αυτά είναι ήδη διαθέσιμα υπό ηλεκτρονική μορφή. 

Οι περιβαλλοντικές πληροφορίες καθίστανται στα¬ 
διακά διαθέσιμες σε ηλεκτρονικές βάσεις δεδομένων 
που είναι εύκολα προσιτές στο κοινό μέσω δημοσίων 
δικτύων τηλεπικοινωνιών. 

2. Οι πληροφορίες, που πρέπει να παρέχονται και να 
διαδίδονται, ενημερώνονται κατά περίπτωση και περι¬ 
λαμβάνουν τουλάχιστον: 

α) τα κείμενα των διεθνών συνθηκών, συμβάσεων ή 
συμφωνιών και τους νόμους με τους οποίους αυτές 
έχουν κυρωθεί καθώς και τα κείμενα της εθνικής και 
κοινοτικής νομοθεσίας που αφορούν στο περιβάλλον 
ή αναφέρονται σ' αυτό- 

β) τις πολιτικές, τα σχέδια και τα προγράμματα που 
συνδέονται με το περιβάλλον- 
γ) τις εκθέσεις προόδου που εκπονούν, ή τηρούν σε 
ηλεκτρονική μορφή, δημόσιες αρχές σχετικά με την 
εφαρμογή των στοιχείων που αναφέρονται στα στοι¬ 
χεία α) και β)- 

δ) τις εκθέσεις για την κατάσταση του περιβάλλοντος 
οι οποίες αναφέρονται στην παράγραφο 3- 
ε) τα δεδομένα ή τις περιλήψεις των δεδομένων που 
προκύπτουν από το έλεγχο δραστηριοτήτων που επη¬ 
ρεάζουν ή ενδέχεται να επηρεάσουν το περιβάλλον- 
στ) τις αποφάσεις έγκρισης περιβαλλοντικών όρων και 
τις περιβαλλοντικές συμφωνίες ή μια αναφορά για το 
πού μπορεί να αναζητηθεί ή να βρεθεί η πληροφορία 
στο πλαίσιο του άρθρου 3- 
ζ) τις μελέτες του αντίκτυπου στο περιβάλλον και 
τις αξιολογήσεις των κινδύνων που αφορούν τα στοι¬ 
χεία του περιβάλλοντος που αναφέρονται στο άρθρο 
2 παράγραφος 1 στοιχείο α) ή μια αναφορά για το πού 


μπορεί να αναζητηθεί ή να βρεθεί η πληροφορία στο 
πλαίσιο του άρθρου 3. 

3. Με την επιφύλαξη της τήρησης των ειδικών υπο¬ 
χρεώσεων υποβολής εκθέσεων που επιβάλλει η εθνική 
και κοινοτική νομοθεσία, οι δημόσιες αρχές μεριμνούν 
για τη δημοσίευση, σε τακτικά χρονικά διαστήματα που 
δεν υπερβαίνουν την τετραετία, εθνικών και, ενδεχο¬ 
μένως, περιφερειακών ή τοπικών εκθέσεων σχετικά με 
την κατάσταση του περιβάλλοντος. Οι εκθέσεις αυτές 
περιλαμβάνουν πληροφορίες σχετικά με την ποιότητα 
του περιβάλλοντος και τις πιέσεις που υφίσταται. 

4. Με την επιφύλαξη της τήρησης ειδικών υποχρεώ¬ 
σεων που επιβάλλει η εθνική και κοινοτική νομοθεσία, 
σε περίπτωση άμεσης απειλής της ανθρώπινης ζωής ή 
του περιβάλλοντος λόγω ανθρώπινων δραστηριοτήτων 
ή φυσικών αιτίων, διαδίδονται άμεσα και χωρίς καθυ¬ 
στέρηση όλες οι πληροφορίες που κατέχονται από τις 
δημόσιες αρχές ή για λογαριασμό τους και οι οποίες θα 
ήταν δυνατόν να επιτρέψουν στο κοινό, που ενδέχεται 
να θιγεί, να λάβει μέτρα για την πρόληψη ή τον περιο¬ 
ρισμό των ζημιών από την εν λόγω απειλή. 

5. Οι εξαιρέσεις του άρθρου 4 παράγραφοι 1 και 2 
μπορούν να ισχύουν για τις υποχρεώσεις που επιβάλλει 
το παρόν άρθρο. 

6. Οι δημόσιες αρχές μπορούν να ικανοποιούν τις 
απαιτήσεις του παρόντος άρθρου με τη δημιουργία 
συνδέσεων με ιστοσελίδες του Διαδικτύου στις οποίες 
θα μπορούν να αναζητούνται οι πληροφορίες. 

7. Η Γ ενική Διεύθυνση Περιβάλλοντος του ΥΠΕΧΩΔΕ 
διασφαλίζει, στο πλαίσιο των αρμοδιοτήτων της, την 
εφαρμογή των διατάξεων του παρόντος άρθρου. 

Αρθρο 8 

Ποιότητα της περιβαλλοντικής πληροφόρησης 

1. Οι δημόσιες αρχές πρέπει να εξασφαλίζουν, στο μέ¬ 
τρο του δυνατού, ότι οι πληροφορίες που συλλέγονται 
από τις ίδιες ή για λογαριασμό τους είναι ενημερωμένες, 
ακριβείς και συγκρίσιμες. 

2. Κατόπιν αιτήσεως, οι δημόσιες αρχές απαντούν σε 
αιτήσεις παροχής των πληροφοριών που αναφέρονται 
στο άρθρο 2 παράγραφος 1 στοιχείο β), υποδεικνύοντας 
στον αιτούντα πού μπορούν να βρεθούν πληροφορίες, 
εφόσον διατίθενται, σχετικά με τις διαδικασίες μέτρη¬ 
σης, συμπεριλαμβανομένων των μεθόδων ανάλυσης, 
δειγματοληψίας και προεπεξεργασίας των δειγμάτων 
που χρησιμοποιούνται για τη συλλογή της αιτούμενης 
πληροφορίας, ή αναφέροντας μια τυποποιημένη διαδι¬ 
κασία που χρησιμοποιήθηκε. 

3. Οι αρμόδιες Υπηρεσίες Περιβάλλοντος του ΥΠΕ¬ 
ΧΩΔΕ γνωμοδοτούν επί ερωτημάτων που τους θέτουν 
άλλες δημόσιες αρχές σχετικά με την εφαρμογή των 
διατάξεων του παρόντος άρθρου και εν γένει επί θε¬ 
μάτων εφαρμογής της παρούσας απόφασης. 

Αρθρο 9 

Κατάρτιση εκθέσεων προς την Επιτροπή Ε.Κ. 

1. Οι Διευθύνσεις Περιβάλλοντος των Περιφερειών 
και οι αρμόδιες υπηρεσίες των Νομαρχιακών Αυτοδι¬ 
οικήσεων, υποχρεούνται να αποστέλλουν ετησίως στη 
Γ ενική Διεύθυνση Περιβάλλοντος του ΥΠΕΧΩΔΕ, έκθε¬ 
ση σχετικά με την εφαρμογή των άρθρων 6 και 7 της 
παρούσας απόφασης. 

2. Το ΥΠΕΧΩΔΕ έως τις 14 Φεβρουάριου 2009, εκπο¬ 
νεί έκθεση σχετικά με την εφαρμογή της παρούσας 
απόφασης. Η έκθεση αυτή καταρτίζεται σύμφωνα με 
τις κατευθυντήριες γραμμές της Επιτροπής Ε.Κ. και 
διαβιβάζεται στην Επιτροπή Ε.Κ. το αργότερο στις 14 
Αυγούστου 2009. 

Άρθρο 10 

Από την έναρξη ισχύος της παρούσας απόφασης, κα- 
ταργείται η υπ’ αριθμ. 77921/1440/1995 κοινή υπουργική 
απόφαση (Β'795) καθώς και κάθε διάταξη που αντίκειται 
στις διατάξεις της παρούσας απόφασης. 

Άρθρο 11 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΣΟΥΦΛΙΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. Η.Π. 11762/654 (2) 

Αντικατάσταση του Παραρτήματος III του άρθρου 8 της 
υπ’ αριθμ. 90364/2002 κοινής υπουργικής απόφασης 
«Πρόγραμμα ενημέρωσης και παροχής πληροφοριών 
προς τους καταναλωτές, σχετικά με την οικονομία 
καυσίμου και τις εκπομπές 0Ο 2 των προς εμπορία 
νέων επιβατηγών αυτοκινήτων» (ΒΊ10), σε συμμόρ¬ 
φωση με τις διατάξεις της οδηγίας 2003/73/ΕΚ του 
Συμβουλίου της 24ης Ιουλίου 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση Συνθήκης για την Ευρ.Ένωση ....»(Α' 136) και τις 
διατάξεις των άρθρων 1 και 2 (παρ. 1ζ) του ν. 1338/1983 
«Εφαρμογή του Κοινοτικού Δικαίου» (Α' 34) όπως τρο¬ 
ποποιήθηκε με το άρθρο 6 του ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α' 70) και του άρθρου 65 του ν. 1892/1990 (Α' 101). 

2. Τις διατάξεις του άρθρου 8 του ν. 1650/1986 «Για την 
προστασία του περιβάλλοντος» (Α' 160) όπως ισχύει. 

3. Την υπ’ αριθμ. 90364/2002 κοινή υπουργική απόφαση 
«Πρόγραμμα ενημέρωσης και παροχής πληροφοριών 
προς τους καταναλωτές, σχετικά με την οικονομία καυ¬ 
σίμου και τις εκπομπές 00 2 των προς εμπορία νέων 
επιβατηγών αυτοκινήτων» (Β'110). 

4. Την οδηγία 2003/73 του Συμβουλίου της 24ης Ιου¬ 
λίου 2003 (ΕΕΙ_ 189 σελ. 34/25.7.2003). 


5. Τις διατάξεις του άρθρου 90 του π.δ. 63/2005 « Κώ¬ 
δικας Νομοθεσίας για την Κυβέρνηση και Κυβερνητικά 
Όργανα» (Α'98). 

6. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση αποσκοπείται η τροποποί¬ 
ηση της υπ’αριθμ.90364/2002 κοινή υπουργική απόφαση 
με την αντικατάσταση του Παραρτήματος III του άρθρου 
8 αυτής, σε συμμόρφωση με τις διατάξεις της οδηγίας 
2003/73 του Ευρωπαϊκού Κοινοβουλίου και του Συμβου¬ 
λίου της 24ης Ιουλίου 2003 των Ευρωπαϊκών Κοινοτήτων 
«για την τροποποίηση του Παραρτήματος III της οδηγίας 
1999/94/ΕΚ του Ευρωπαϊκού Κοινοβουλίου και του Συμ¬ 
βουλίου» που έχει δημοσιευθεί στην Ελληνική γλώσσα 
στην Επίσημη Εφημερίδα των Ευρωπαϊκών Κοινοτήτων 
(ΕΕΙ_ 186/34/25.7.2003). 

Για τους σκοπούς της παρούσας απόφασης το νέο 
Παράρτημα III του άρθρου 8 της ως άνω κοινής υπουρ¬ 
γικής απόφασης περιλαμβάνεται στο Παράρτημα του 
άρθρου 2 της παρούσας απόφασης. 

Άρθρο 2 
Παράρτημα 

Προσαρτάται και αποτελεί αναπόσπαστο μέρος της 
παρούσας απόφασης το Παράρτημα που ακολουθεί. 

ΠΑΡΑΡΤΗΜΑ 
«ΠΑΡΑΡΤΗΜΑ III 

ΠΕΡΙΓΡΑΦΗ ΤΗΣ ΑΦΙΣΑΣ / ΤΟΥ ΠΙΝΑΚΑ / ΤΗΣ ΟΘΟ¬ 
ΝΗΣ ΠΟΥ ΕΚΤΙΘΕΤΑΙ ΣΤΟ ΣΗΜΕΙΟ ΠΩΛΗΣΗΣ 

Η αφίσα / ο πίνακας (ή οι αφίσες / οι πίνακες ) πρέπει 
να πληροί (-ούν), τουλάχιστον, τις ακόλουθες ελάχιστες 
απαιτήσεις: 

1. Ελάχιστες διαστάσεις 70οπι X 50οπη. 

2. Οι πληροφορίες θα πρέπει να είναι ευανάγνω¬ 
στες. 

3. Όταν για την παρουσίαση των πληροφοριών χρησι¬ 
μοποιείται ηλεκτρονική οθόνη, οι διαστάσεις της πρέπει 
να είναι τουλάχιστον 25οπι X 32οπι (17”). Υπάρχει δυνα¬ 
τότητα κυλιόμενης απεικόνισης των πληροφοριών. 

4. Τα μοντέλα επιβατηγών αυτοκινήτων πρέπει να 
συγκεντρώνονται ανά ομάδες και να κατατάσσονται σε 
κατάλογο χωριστά, σύμφωνα με τον τύπο καυσίμου (π.χ. 
πετρέλαιο ή ντίζελ). Για κάθε τύπο καυσίμου, τα μοντέλα 
διαβαθμίζονται κατά αύξουσα τάξη εκπομπών Θ0 2 , με 
το μοντέλο με τη χαμηλότερη επίσημη κατανάλωση 
τοποθετημένο στην κορυφή του καταλόγου. 

5. Γ ια κάθε μοντέλο επιβατηγού αυτοκινήτου που πε¬ 
ριλαμβάνεται στον κατάλογο, αναγράφεται η μάρκα, η 
αριθμητική τιμή της επίσημης κατανάλωσης καυσίμου 
και των επίσημων ειδικών εκπομπών Θ0 2 . Η τιμή της 
επίσημης κατανάλωσης καυσίμου εκφράζεται σε λί¬ 
τρα ανά 100 χιλιόμετρα (11/100 1<πι) και αναγράφεται με 
ακρίβεια ενός δεκαδικού ψηφίου. Η τιμή των επίσημων 
ειδικών εκπομπών 00 2 εκφράζεται, στρογγυλεμένη στον 
πλησιέστερο ακέραιο αριθμό, σε γραμμάρια ανά χιλιό¬ 
μετρο (9Γ/ΙΚΓΠ). 

Η μορφή είναι η ακόλουθη: 


Τύπος 

καυσίμου 

Κατάταξη 

(Α/Α) 

Μοντέλο 

Εκπομπές 00 2 
(Γραμμάρια ανά 
Χιλιόμετρο) 

Κατανάλωση Καυσίμου 
(Λίτρα /100 Χιλιόμετρα) 

Εντός 

Πόλης 

Εκτός 

Πόλης 

Εντός και 
Εκτός 
Πόλης 

Βενζίνη 

1 






2 












Πετρέλαιο 

1 






2 













6. Η αφίσα / ο πίνακας περιλαμβάνει το ακόλουθο 
κείμενο σχετικά με τη διαθεσιμότητα του οδηγού οι¬ 
κονομίας καυσίμου και εκπομπών 00 2 : «Σε όλα τα ση¬ 
μεία πώλησης διατίθεται δωρεάν οδηγός οικονομίας 
καυσίμου και εκπομπών 00 2 όλων των νέων επιβατη¬ 
γών αυτοκινήτων». Στους πίνακες που συνίστανται σε 
ηλεκτρονική οθόνη το μήνυμα αυτό πρέπει να είναι 
μονίμως ορατό. 

7. Η αφίσα / ο πίνακας περιλαμβάνει το ακόλουθο κεί¬ 
μενο: «Επιπλέον της αποδοτικότητας ενός αυτοκινήτου 
από πλευράς κατανάλωσης καυσίμων, η συμπεριφορά 
του οδηγού, καθώς και άλλοι μη τεχνικοί παράγοντες 
παίζουν ρόλο στον προσδιορισμό της κατανάλωσης του 
καυσίμου και των εκπομπών 00 2 . 

Το 00 2 είναι το κύριο αέριο θερμοκηπίου που ευθύ- 
νεται για την αύξηση της θερμοκρασίας του πλανήτη». 
Στους πίνακες που συνίστανται σε ηλεκτρονική οθόνη 
το μήνυμα αυτό πρέπει να είναι μονίμως ορατό. 

8. Η αφίσα / ο πίνακας ενημερώνεται πλήρως, τουλάχι¬ 
στον ανά εξάμηνο. Όταν χρησιμοποιείται ηλεκτρονικός 
πίνακας, οι πληροφορίες επικαιροποιούνται τουλάχι¬ 
στον ανά τρίμηνο. 

9. Η αφίσα / ο πίνακας μπορεί να αντικατασταθεί 
πλήρως και σε μόνιμη βάση από ηλεκτρονική οθόνη. 
Στην περίπτωση αυτή λαμβάνεται μέριμνα ώστε η ηλε¬ 
κτρονική οθόνη να έλκει την προσοχή του καταναλωτή 
τουλάχιστον όσο και μια αφίσα / ένας πίνακας.» 

Άρθρο 3 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

οι ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 


Αριθ. Δ15/ΟΙΚ/5166 (3) 

Τροποποίηση απόφασης Συγκρότησης Γνωμοδοτικής 
Επιτροπής Μελετών (Γ.Ε.Μ.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις: 

α) Του άρθρου 5, παρ. 2, του ν. 716/1977 «Περί Μητρώου 
Μελετητών και αναθέσεως και εκπονήσεως μελετών». 

β) Του άρθρου 4, παρ. 2, του ν. 1232/1982 «Επαναφορά 
σε ισχύ τροποποίηση και συμπλήρωση διατάξεων του 
ν.δ. 4352/1964 και άλλες διατάξεις». 

γ) Του άρθρου μόνο του υπ’ αριθμ. 33/1978 προεδρικού 
διατάγματος «Περί εκπροσωπήσεως εις την Γνωμοδο- 
τική Επιτροπή Μελετών (Γ.Ε.Μ.) των διαφόρων Υπουρ¬ 
γείων». 

δ) Των άρθρων 1 και 6, του π.δ. 412/1978 «Περί του 
τρόπου λειτουργίας της Γνωμοδοτικής Επιτροπής Με¬ 
λετών». 

ε) Των άρθρων 1 και 8, του π.δ. 456/1985 «Περί μετα¬ 
βίβασης αρμοδιοτήτων Υπηρεσιών και προσωπικού στο 
Υ.ΠΕ.ΧΩ.Δ.Ε., Βιομηχανίας Ενέργειας και Τεχνολογίας, 
Εμπορίου Μεταφορών και Επικοινωνιών από το Υπουρ¬ 
γείο Εθνικής Οικονομίας». 

Β. Την υπ’ αριθμ. Δ.Κ.6428/26.4.1982 κοινή απόφαση 
Υπουργών Συντονισμού και Προεδρίας Κυβερνήσεως, 
για την αναμόρφωση Συλλογικών οργάνων γνωμοδοτι¬ 
κής και αποφασιστικής αρμοδιότητος του Υπουργείου 
Συντονισμού ΕΣΥΕ και ΥΕΕ. 

Γ. Την υπ’ αριθμ. ΕΔ5/09/114/11.11.1985 απόφαση Υπουρ¬ 
γού ΠΕ.ΧΩ.Δ.Ε., διατήρηση της Γνωμοδοτικής Επιτροπής 
Μελετών. 

Δ. Την υπ’ αριθμ. ΕΔ5/01/105/18.10.1985 απόφαση Υπουρ¬ 
γού ΠΕ.ΧΩ.Δ.Ε., ανάθεση καθηκόντων στον Προϊστάμενο 
της Δ/νσης ΕΔ5. 

Ε. Τις υπ’ αριθμ. ΕΔ5/2692/2.1.1987 και ΕΔ5/07/69/12.2.1987 
κοινές αποφάσεις Υπουργών ΠΕ.ΧΩ.Δ.Ε. και Προεδρίας 
Κυβερνήσεως «τροποποίηση της σύνθεσης της Γνωμο¬ 
δοτικής Επιτροπής Μελετών». 

ΣΤ. Το άρθρο 19, του ν. 1599/1985 «Σχέσεις Κράτους 
- Πολίτη, καθιέρωση νέου τύπου δελτίου ταυτότητας 
και άλλες διατάξεις». 

Ζ. Την υπ’ αριθμ. Δ15/οικ/709/16.1.2006 απόφαση Υφυ¬ 
πουργού ΠΕΧΩΔΕ «Συγκρότηση Γνωμοδοτικής Επιτρο¬ 
πής Μελετών (Γ.Ε.Μ.)» (ΦΕΚ 31/Β717.1.2006). 

Η. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

I. Τροποποιούμε την υπ’ αριθμ. Δ15/οικ/709/16.1.2006 
απόφασή μας, με την οποία ανασυγκροτήθηκε η Γνω- 
μοδοτική Επιτροπή Μελετητών (Γ.Ε.Μ.), ως εξής: 

I. Στην περίπτωση I, της παραγράφου 3 αυτής, αντι¬ 
καθίσταται το μέλος ΒΑΛΛΑΣΣΟΠΟΥΛΟΣ ΔΗΜΗΤΡΙΟΣ, 
λόγω συνταξιοδότησης του από την Υπηρεσία του και 
ορίζεται ο ΑΘΑΝΑΣΟΠΟΥΛΟΣ ΣΩΤΗΡΙΟΣ, υπάλληλος με 
Α’ βαθμό, του κλάδου ΠΕ11 Μηχανικών, Προϊστάμενος 
του τμήματος Μελετών Εγγειοβελτιωτικών Έργων Α, 
της Διεύθυνσης Τεχνικών Μελετών και Κατασκευών, του 
Διοικητικού Τομέα Προγραμματισμού και Εφαρμογών Γ, 
Κ.Π.Σ. του Υπουργείου Αγροτικής Ανάπτυξης & Τροφί¬ 
μων, ως τακτικό μέλος, με αναπληρωτή του τον ΡΑΠΑΝΟ 
ΒΑΣΙΛΕΙΟ, υπάλληλο του κλάδου ΠΕ11 Μηχανικών, με Α' 
βαθμό, της ιδίας διεύθυνσης. 

II. Κατά τα λοιπά ισχύει η τροποποιούμενη απόφα¬ 
ση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. Υ7α/Γ.Π./οικ./29762 (4) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982, όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983, όπως 
συμπληρώθηκαν με τις διατάξεις του άρθρου 20 παρ. 
2 του ν. 2519/1997. 

4. Την υπ’ αριθμ. 212/2.2.2006 απόφαση της Εκτελεστι¬ 
κής; Επιτροπής του ΚΕΣΥ, αποφασίζουμε: 

Κυρώνουμε την ανωτέρω υπό (4) σχετική γνωμοδότη¬ 
ση της ΕΈ. του ΚΕΣΥ, με την οποία αναγνωρίζονται τα 
ακόλουθα τμήματα, ως κατάλληλα, για πλήρη άσκηση 
γιατρών στην αναφερόμενη ειδικότητα: 

ΓΕΝΙΚΟ ΝΟΣΟΚΟΜΕΙΟ ΚΑΒΑΛΑΣ 

Τα Α και Β Πνευμονολογικά Τμήματα: Πλήρης άσκηση 
γιατρών στην Πνευμονολογία-Φυματιολογία. 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 

